নেক্খাম্ম
নেক্খাম্ম (সংস্কৃত: नैष्क्राम्य) হলো একটি পালি শব্দ যা সাধারণত "ত্যাগ" বা "ত্যাগের আনন্দ" হিসাবে অনুবাদ করা হয় যেখানে আরও নির্দিষ্টভাবে "জগৎ ত্যাগ করা এবং পবিত্র জীবন যাপন করা" বা "কাম, লালসা ও ইচ্ছা থেকে মুক্তি" বোঝায়। বৌদ্ধধর্মের অষ্টাঙ্গিক মার্গে, নেক্খাম্ম হলো "সঠিক উদ্দেশ্য" এর সাথে যুক্ত প্রথম অনুশীলন। দশটি পারমিতার থেরবাদ তালিকায়, এটি পারমিতার তৃতীয় অনুশীলন। এটি অ-সংযুক্তি (বিচ্ছিন্নতা) এর সহিত জড়িত।